กฎ ก.ร. ฉบับที่ 3 (พ.ศ.2518) ออกตามความในพระราชบัญญัติระเบียบข้าราชการฝ่ายรัฐสภา พ.ศ.2518 ว่าด้วยการให้ผู้มีความรู้ความชำนาญจากการศึกษาการฝึกอบรมหรือการทำงานสูงกว่าที่ ก.ร. กำหนดไว้เป็นคุณสมบัติเฉพาะสำหรับตำแหน่ง ได้รับเงินเดือนสูงกว่าขั้นต่ำของเงินเดือนสำหรับตำแหน่ง
กฎ ก
กฎ ก.ร.
ฉบับที่ ๓ (พ.ศ. ๒๕๑๘)
ออกตามความในพระราชบัญญัติระเบียบข้าราชการฝ่ายรัฐสภา
พ.ศ. ๒๕๑๘ ว่าด้วยการให้ผู้มีความรู้ความชำนาญจากการศึกษา
การฝึกอบรมหรือการทำงานสูงกว่าที่ ก.ร. กำหนดไว้เป็น
คุณสมบัติเฉพาะสำหรับตำแหน่ง ได้รับเงินเดือนสูงกว่าขั้นต่ำ
ของเงินเดือนสำหรับตำแหน่ง[๑]
 

อาศัยอำนาจตามความในมาตรา ๑๓ (๓)
และมาตรา ๒๑ (๔) แห่งพระราชบัญญัติระเบียบข้าราชการฝ่ายรัฐสภา พ.ศ. ๒๕๑๘ ก.ร.
ออกกฎ ก.ร.ไว้ดังต่อไปนี้

ข้อ ๑ กฎ
ก.ร.นี้ให้ใช้บังคับแก่สำนักงานเลขาธิการรัฐสภา และส่วนราชการที่เรียกชื่ออย่างอื่นในสังกัดรัฐสภา

ข้อ ๒ ผู้มีความรู้ความชำนาญจากการศึกษาในประเทศสูงกว่าที่
ก.ร. กำหนดไว้เป็นคุณสมบัติเฉพาะสำหรับตำแหน่งให้ได้รับเงินเดือนสูงกว่าขั้นต่ำของเงินเดือนสำหรับตำแหน่งดังนี้
(๑)
ผู้ได้รับบรรจุและแต่งตั้งให้ดำรงตำแหน่งระดับ ๑ ซึ่งได้รับประกาศนียบัตรประโยคมัธยมศึกษาตอนปลายสายอาชีพ
สาขาใด สาขาหนึ่ง ที่มีหลักสูตรกำหนดเวลาศึกษาต่อจากประโยคมัธยมศึกษาตอนต้นสายสามัญไม่น้อยกว่า
๓ ปี ให้ได้รับเงินเดือนไม่สูงกว่าระดับ ๑ ขั้น ๑,๒๒๐ บาท
(๒)
ผู้ได้รับบรรจุและแต่งตั้งให้ดำรงตำแหน่งระดับ ๒ ซึ่งได้รับอนุปริญญา
หรือประกาศนียบัตรวิชาชีพเทียบได้ไม่ต่ำกว่าอนุปริญญาที่มีหลักสูตรกำหนดเวลาศึกษาไม่น้อยกว่า
๓ ปี ต่อจากประโยคมัธยมศึกษาตอนปลายสายสามัญหรือ ไม่น้อยกว่า ๕ ปี
ต่อจากประโยคมัธยมศึกษาตอนต้นสายสามัญให้ได้รับเงินเดือนไม่สูงกว่าระดับ ๒ ขั้น ๑,๕๕๐ บาท
(๓) ผู้ได้รับบรรจุและแต่งตั้งให้ดำรงตำแหน่งระดับ
๓ ซึ่งได้รับปริญญาโทที่มีหลักสูตรกำหนดเวลาศึกษาต่อจากปริญญาตรีไม่น้อยกว่า ๒ ปี
และรวมทั้งปริญญาตรีไม่น้อยกว่า ๖ ปี ให้ได้รับเงินเดือนไม่สูงกว่าระดับ ๓ ขั้น ๒,๒๓๐ บาท
(๔)
ผู้ได้รับบรรจุและแต่งตั้งให้ดำรงตำแหน่งระดับ ๔ ซึ่งได้รับปริญญาเอกให้ได้รับเงินเดือนไม่สูงกว่าระดับ
๔ ขั้น ๓,๐๓๐ บาท

ข้อ ๓ ผู้มีความรู้ความชำนาญจากการศึกษา
การฝึกอบรมหรือการทำงานสูงกว่าที่กำหนดไว้เป็นคุณสมบัติเฉพาะสำหรับตำแหน่ง
นอกจากที่กล่าวไว้ในข้อ ๒ จะให้ได้รับเงินเดือนสูงกว่าขั้นต่ำของเงินเดือนสำหรับตำแหน่งในระดับใด
ขั้นใด ให้เสนอ ก.ร.พิจารณาอนุมัติเป็น
ราย ๆ ไป


ให้ไว้ ณ วันที่ ๑๐ พฤศจิกายน พ.ศ.๒๕๑๘
ป.ส. กาญจนวัฒน์
ประธานรัฐสภา ประธาน ก.ร.































ประภาศรี/ผู้จัดทำ
๒๙
ตุลาคม ๒๕๕๑

[๑]
ราชกิจจานุเบกษา
เล่ม ๙๒/ตอนที่ ๒๓๘/ฉบับพิเศษ หน้า ๒๘/๒๐ พฤศจิกายน ๒๕๑๘